Raptors Wildlife Escape 28 and 48 | LekkeSlaap
Raptors Wildlife Escape 28 and 48 bied gerieflike selfsorg-verblyf in die hartjie van Hoedspruit, tussen die Krugerwildtuin en die Blyderiverspoort. Raptors Apartments bied die ideale plek vir 'n wegbreek waar gaste kan ontspan en die natuur geniet.
Apartment 28 het 'n groot oopplan-kombuis, -leefarea en braai-area. Die spiraaltrap lei na die super koninggrootte-kamer met en suite-stort. Die leefarea het 'n slaapbank wat vir 2 kinders geskik is.
Apartment 48 het slaapplek vir tot 4 gaste en die woonstel bestaan uit 2 dubbelslaapkamers, 1 badkamer, 'n oopplan-leefkamer, -kombuis en braai-area. Die badkamer het 'n stort en bad en die sitarea het 'n TV met sekere DStv-kanale. Die kombuis is toegerus met 'n yskas, mikrogolfoond, 'n oond en 'n stoof. Daar is lugversorging en WiFi beskikbaar. Gaste is welkom om die swembad by die lodge te gebruik.
Hierdie klein en unieke dorpie spits hulself toe op natuurbewaring en bied vele toere en doendinge, soos begeleide toere en besoeke aan die Protrack anti-wildstropery opleidingskamp. Gaste kan ook die Moholoholo rehabilitasiesentrum vir diere besoek of die Hoedspruit sentrum vir bedreigde spesies. Ander doendinge sluit riviervlotvaart, perdry en warmlugballonvlugte in. Gaste wat by Raptors Wildlife Escape 28 and 48 tuisgaan kan toegang verkry tot die Krugerwildtuin deur die Orpen-hek en hulle kan die Blyderivierspoort besoek.